《任满未闻除代》
宋代·唐庚

已愧千名佛，何堪一卷师。十年驹局促，万事燕差池。

馆下诸生笑，门东稚子饥。宾僚眼前换，岁月鬓边驰。

子舍行将去，吾车亦已脂。谓当鱼纵壑，犹作鸟粘黐。

宿有诗书债，非关造化儿。岷峨吾故国，自合去迟迟。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。